ഹോട്ടല് ജീവനക്കാരനെ മര്ദിച്ച യുവാവിനും യുവതിക്കുമെതിരേ കേസ് ചെറായി : ഹോട്ടല് ജീവനക്കാരനെ മര്ദിക്കുകയും ഹോട്ടല് മുറിയിലെ രണ്ടു ക്ഷത്തോളം രൂപയുടെ സാധനങ്ങള് നശിപ്പിക്കുകയും ചെയ്ത യുവാവിനും യുവതിക്കുമെതിരേ മുനന്പം പോലീസ് കേസെടുത്തു. ഹോട്ടല് ജീവനക്കാരന് കൊടുങ്ങല്ലൂര് അസ്മാബി കോളജിനടുത്ത് താമസിക്കുന്ന ചന്ദ്രദത്തന് എന്നയാളുടെ പരാതിയിലാണ് കേസ്. പെരുന്പാവൂര് കോട്ടപ്പടി സ്വദേശി രണ്ജിത്ത്45, കൂടെയുണ്ടായിരുന്ന കോതമംഗലം സ്വദേശിയായ യുവതി രശ്മി35 എന്നിവര്ക്കെതിരെയാണ് കേസെടുത്തത്. തിങ്കളാഴ്ച ചെറായി എം1 എന്ന ഹോട്ടലില് മുറിയെടുത്തിരുന്ന ഇരുവരും പുറത്ത് പോയി രാത്രി വൈകിയാണ് തിരിച്ചെത്തിയത്. ഇതിനിടെ ഹോട്ടല് ജീവനക്കാരന് ഹോട്ടലിന്റെ പ്രധാന ഗേറ്റ് അടച്ചിരുന്നു. ഇരുവരും എത്തിയപ്പോള് കവാടം അടച്ചതുകണ്ടാണ് ഇവര് ആദ്യം ബഹളം വച്ചത്. ഇതുകേട്ട് ജീവനക്കാരന് എത്തി തുറന്ന് കൊടുക്കുന്നതിനിടയില് ഇരുവരും ചേര്ന്ന് ഇയാളെ അടിക്കുകയായിരുന്നത്രേ. പിന്നീട് ഇവരുടെ മുറിയില് പ്രവേശിച്ചശേഷം ആക്രോശം തുടര്ന്നപ്പോള് ഹോട്ടലുകാര് മുനന്പം പോലീസില് വിവരമറിയിച്ചു. ഇതറിഞ്ഞ യുവാവും യുവതിയും കൂടുതല് പ്രകോപിതരവുകയും മുറിയിലെ ഗ്ലാസ് ഡോറും സാധനങ്ങളും ഇടിച്ചു തകര്ക്കുകയുമായിരുന്നെന്ന് പോലീസ് അറിയിച്ചു. രണ്ട് ലക്ഷത്തോളം രൂപയുടെ നഷ്ടമുണ്ടാക്കിയതായി പരാതിയില് പറയുന്നു. രാത്രി 11 ഓടെ പോലീസെത്തിയപ്പോള് രണ്ട് പേരുടെയും കൈകള് മുറിഞ്ഞ് ചോരവാര്ന്ന നിലയിലായിരുന്നു. ഉടന് തന്നെ ഇരുവരെയും പോലീസ് പറവൂര് താലൂക്കാശുപത്രിയില് പ്രവേശിപ്പിച്ചു. ഇതിനിടെ അടിയേറ്റ ജീവനക്കാരനും ആശുപത്രിയില് പ്രവേശിച്ചു. പ്രതികളെ അറസ്റ്റ് ചെയ്തിട്ടില്ല.